section_heading: Životopis
paragraph_text: Rođena je 5. prosinca 1982. u Novom Sadu. Marija Omaljev je s užom obitelji odselila u Rovinj, gdje završava osnovnu školu i opću gimnaziju "Zvane Črnja". 2003. odlazi u Sarajevo gdje je na Akademiji scenskih umjetnosti upisala studij glume. Na trećoj godini Akademije dobila je svoju prvu ulogu na daskama Narodnog kazališta u Sarajevu u predstavi "Jedan čovjek i jedna žena", zatim slijede "Rodoljupci", "Prvi put s ocem na izbore", "Ženidba", "Građanin plemić", "Stranac" itd. Od 2007. godine igrala je u više od deset televizijskih dramskih i humorističnih serija u Hrvatskoj i Bosni i Hercegovini, te snimila gotovo 600 epizoda. Uz televizijsku karijeru zaigrala je i u filmovima njemačke, američke, austrijske, turske, hrvatske i bh. produkcije. Trenutno živi i radi u Los Angelesu.